Spud – dalenatjie se sketsblad
Spuddy word gejaag deur 'n beer!
Ek het Woensdag my kopie van die vierde boek in die Spud reeks (deur John van de Ruit) by Kalahari bestel, kan nie wag dat hulle die epos stuur om te sê dat ek hom die volgende werksdag kan gaan haal nie!! Eeeek! So opgewonde, het die eerste drie boeke vreeslik geniet en male sonder tal met die boek op my skoot gesit en lag soos 'n kêns-mens. Wat 'n jammerte dat die vierde boek die laaste boek in die reeks is maar eerder dit as 'n reeks van 10 boeke waarvan die helfde afgewater is.
In 'n neutedop handel die storie oor 'n engelse laitie (Spud) in 'n Natalse seunskosskool in die vroeë 1990's. Dis soos Keurboslaan, net bietjie meer histeries, nee, ek lieg, baie meer histeries!! Die boek, geskryf in joernaalformaat (Spud se joernaal), neem ons op reis saam met Spud deur sy hele hoërskoolloopbaan. Wat 'n storie!
Die fliek was okay maar het na my mening 'n bietjie te min om die lyf gehad (snaaks hoe 'n fliek gewoonlik telleurstel as jy alreeds die boek waarop dit gebasseer is gelees het…) Hoop die tweede fliek is beter.
Groetnis en geniet die naweek!
Edit: Die vierde boek was fantasties, wat 'n storie! Die tweede fliek was stukke beter as die eerste een, het my doodgelag, maar die derde fliek was weer bietjie vaal. Hoop fliek nommer vier is beter…